הארכיון של אנה

הארכיון של אנה (באנגלית: Anna’s Archive) היא ספריית צללים חינמית וללא מטרת רווח, המספקת גישה מקוונת לספרים וחומרים כתובים ולמידע עליהם ממגוון מקורות באמצעות רב מנוע. הספרייה הוקמה על ידי צוות ארכיונאים אנונימיים כתגובה למאמצי איגוד המוציאים לאור הבריטי (אנ') וגילדת המחברים האמריקאית (אנ') יחד עם רשויות החוק לסגור את האתר Z-library בנובמבר 2022. לטענת בעלי הארכיון, הוא מעניק גישה לקבצים ולמטא-דאטה של ספריות הצללים Open Library (אנ'), ‏ Sci-Hub, ‏ Z-Library ועוד, מספק את המסת"ב שלהם ואינו מפר זכויות יוצרים אלא מנגיש את המידע הזמין באינטרנט. האתר מציין כי הוא הוקם ללא מטרות רווח ומקבל תרומות כדי לכסות על עלות התפעול שלו. נכון ליולי 2024, באתר נטען כי בו "36,228,256 ספרים, 102,415,627 מאמרים - שמורים לעד". מטרותיו המוצהרות של הארכיון של אנה הן שימור וגיבוי של כל הידע והתרבות האנושיים, והנגשתם לכל אדם בעולם. מפעילי האתר סבורים כי מידע רוצה להיות חופשי ומאמינים שמידע צריך לזרום בחופשיות. ולכן המיזם מאגד מגוון חומרים, כולל ספרים, מאמרים, ספרי קומיקס, מגזינים ועוד מתוך מספר ספריות צללים באתר אחד, ומאפשר שכפול, הורדה והעתקה של החומרים כדי לשמר את הידע "לנצח". האתר והמידע בו נגישים בקוד פתוח (אנ'), מה שמוביל את מפעילי האתר לטעון כי אי אפשר לסגור את האתר, משום שהוא "מיד יצוץ מחדש". על פי האתר, הוא קורא להפיץ את השמועה על הארכיון של אנה, ברשתות החברתיות, או בכל מקום אחר כי מפעיליו "אינם מאמינים בשומרי סף". ב-4 בדצמבר 2023 הגיש איגוד המו"לים האיטלקי AIE (איט'), המייצג 90% מהשוק המקומי, תלונה נגד האתר בטענה להפרת זכויות יוצרים. בדיקה של הרשויות באיטליה העלתה כי לפחות כמה משרתי החברה ממוקמים בקייב שבאוקראינה וכי האתר אכן מפר זכויות יוצרים על פי החוק במדינה. בעקבות הממצאים, בתחילת 2024 רגולטור התקשורת AGCOM (אנ') ציווה על ספקיות התקשורת במדינה לחסום את הגישה לאתר. בינואר 2024 הגישה ענקית הקיטלוג OCLC תביעה נגד האתר ומפעיליו, בטענה שנגרמו לה נזקים כספיים כשאלה פרצו את WorldCat ושחררו את המידע בו לציבור, מאחר שהחברה נאלצה להתמודד במשך שנה עם תקיפות סייבר חוזרות ונשנות על שרתי הקטלוג מסתיו 2022, שפגעו במהירות ובתפעול של האתר ודרשו ממנה להשקיע 1.4 מיליון דולרים בתחזוקת האתר. התביעה, שהוגשה בבית המשפט המחוזי של דרום אוהיו (אנ'), מציינת את "מריה דולורז אנסטסיה מטיאנזו", מוושינגטון ואת "ג'ון דואז #1-20" (20 מפעילים אנונימיים) כמפעילי האתר, ודורשת תשלום נזקים, כמו גם פיצויים וענישה. במרץ 2024, בעקבות בקשת ארגון זכויות היוצרים ההולנדי BREIN (אנ'), הוציא בית המשפט המחוזי שלרוטרדם "צו דינמי", המאפשר לחסום בקלות את הגישה לאתר במקרה של החלפת כתובת, המורה על ספקיות התקשורת בהולנד לחסום את הגישה לאתר, בשל הפרת זכויות יוצרים. ב-3 באוקטובר 2023 הארכיון דיווח כי הוא ביצע גרידת נתונים לקטלוג המאוחד (אנ') WorldCat כצעד נוסף במיפוי ושימור של "כל הספרים בעולם", ו"מורשתה של האנושות". בסוף ספטמבר הודיעה הספרייה כי פיתחה אפשרות חדשה שזמינה בגרסת בטא בדף הבית שלה, בה כמו ב-Sci-Hub, ניתן להזין DOI ולקבל בחינם את המאמר האקדמי המבוקש, וכי בניגוד לSci-Hub, הספרייה תמשיך להעלות מאמרים חדשים למאגר. מדיה וקבצים בנושא הארכיון של אנה בוויקישיתוף הארכיון של אנה ברשת Reddit אתר האינטרנט הרשמי של הארכיון של אנה (בשפות מרובות) אתר האינטרנט הרשמי של הארכיון של אנה (בשפות מרובות) הארכיון של אנה, ברשת החברתית אקס (טוויטר) הארכיון של אנה, ביישום טלגרם הארכיון של אנה, הבלוג הרשמי "Anna's Archive" Opens the Door to Z-Library and Other Pirate Libraries * TorrentFreak (באנגלית) Pirate Libraries Remain Popular Among Academics, Research Finds * TorrentFreak (באנגלית) About - Anna’s Archive, annas-archive.org Kavita Iyer, Anna’s Archive: eBooks Search Engine Emerges After Z-Library Shuts Down, TechWorm, ‏2022-11-20 (באנגלית אמריקאית) Home, Anna’s Archive (ארכיון) About - Anna’s Archive, annas-archive.org AnnaArchivist / annas-archive · GitLab, GitLab (באנגלית) How To Help - Anna’s Archive, annas-archive.org Delibera 231-23-CSP - Documento - AGCOM, www.agcom.it (ארכיון) Andy Maxwell, Silenzio! 'Anna's Archive' Shadow Library Blocked Following Publishers' Complaint, TorrentFreak (באנגלית) (ארכיון) כתב התביעה Lawsuit Accuses Anna's Archive of Hacking WorldCat, Stealing 2.2 TB Data * TorrentFreak (באנגלית) Gary Price, Report: “Lawsuit Accuses Anna’s Archive of Hacking WorldCat, Stealing 2.2 TB Data”, Library Journal infoDOCKET, ‏2024-02-07 (באנגלית אמריקאית) brein, Blokkering shadow libraries bevolen, BREIN, ‏2024-03-21 (בהולנדית) Dutch Court Orders ISP to Block 'Anna's Archive' and 'LibGen' * TorrentFreak (באנגלית) Anna's Archive Scraped WorldCat to Help Preserve 'All' Books in the World * TorrentFreak (באנגלית) https://x.com/annaarchivist/status/1707256578649284890?s=46&t=7mLOYCHvFd4RzFMVttc9aw